GENESIS 



Fa Gado meki hemel, grontapoe nanga libisma 

1:1-2:24 
4 Na bigin Gado meki hemel nanga grontapoe. ^ Grontapoe ben 
leigi ete, no wan enkri sani ben de foe si. Doengroe ben tapoe 
den bigi watra di tapoe gron. A Jeje foe Gado ben e frei lontoe 
abra den watra. ^ Tapoe a fosi dei Gado taki: Leti moe de. Dan a 
kon leti toe. "* Gado si taki a leti boen so. Dan Gado gi leti nanga 
doengroe den eigi ten. ^ Gado kari a leti dei, a doengroe A kari 
neti. Na so a tron neti, dan dei opo. Na so a fosi dei kon psa. 

^ Dan tapoe a di foe toe dei Gado taki: Wan sani moe de di e 
prati den watra na tapoe nanga den watra na gron. '^ Ne Gado 
meki a sani. A prati den watra na gron nanga den watra na tapoe. 
Na so a psa. ^ Dan Gado kari a sani di A meki loktoe. Now neti 
kon, dan dei opo. Na so a dei dati kon psa. 

^ Dan tapoe a di foe dri dei Gado taki: Den watra na ondro a 

na wan presi, meki drei presi kan kon foe si. We, na so a psa toe. 
^^Gado kari den drei presi disi gron, A kari den watra di kon 
makandra se. Gado si taki a boen so. ^^ Now Gado taki: Ala sortoe 
grasi moe gro, ala sortoe groentoe nanga ala sortoe wiwiri di e meki 
siri, sosrefi toe ala sortoe froktoebon. Iniwan froktoebon moe gi en 
eigi njanjan nanga en siri na ini, na so a sa meki en eigi pransoen. 
^2 We, na so a psa toe. Ala sortoe grasi gro kmopo foe a gron, ala 
sortoe groentoe nanga ala sortoe wiwiri di e meki siri foe meki den 
eigi pransoen. So toe ala sortoe bon di e meki den eigi njanjan nanga 
en siri na ini, foe meki den eigi pransoen. Gado si taki a boen so. 
^^ Now neti kon, dan dei opo. A di foe dri dei psa. 

^^ Dan Gado taki so: Faja moe kon foe si na loktoe foe den 
sori san na dei, san na neti. Den moe de leki marki na loktoe. Den 
moe sori dreiten, alenten nanga ala tra sortoe ten. Den moe sori 
san na dei nanga jari. ^^ Den moe de leki lampoe na loktoe di e gi 
grontapoe leti. We, na so a psa toe. ^^ Gado meki den toe faja. A 
moro bigi wan ben moe de basi foe dei, dan a moro pikin wan ben 
moe de basi foe neti. A meki den stari toe. ^^ Gado poti den na 
loktoe foe gi grontapoe leti. ^^ Den ben moe de basi foe dei nanga 
neti meki den prati leti nanga doengroe. Gado si taki a boen so. 
^^ Now neti kon, dan dei opo. A di foe fo dei psa. 

^^ Dan Gado taki: A watra moe kon foeroe nanga ala sortoe 
libisani. Ala sortoe fowroe moe firei na loktoe na ala sei foe 
grontapoe. ^^ Ne Gado meki ala den someni sortoe bigi meti foe 
se nanga ala den someni sortoe libisani di de na ini a watra. A 
meki ala den someni sortoe fowroe di e frei na loktoe. Gado si taki 
a boen so. ^^ Dan Gado blesi den. A taki: Meki pikin, meki oen 
kon moro foeroe. Oen foeroe den watra foe se. Den fowroe di e 
frei na loktoe moesoe kon ipi-ipi na grontapoe. ^^ Now neti kon, 
dan dei opo. A di foe feifi dei psa. 

2^ Dan Gado taki: Grontapoe moe kon foeroe nanga ala sortoe 
libisani: meti foe kweki, meti di e kroipi na gron, nanga boesimeti. 
We, na so a psa toe. ^^ Gado meki ala den someni boesimeti, ala 
den someni meti foe kweki nanga ala den someni sortoe libisani di 
e kroipi na gron. Den alamala A meki leki fa den sortoe de. Gado 
si taki a boen so. 

2^ Now Gado taki so: Kon meki Wi meki libisma leki wan 
prentji foe Wi, a moe abi a fasi foe Wi. Den moe basi den fisi na 
den watra, sosrefi toe den fowroe na loktoe nanga ala den someni 
meti na gron. Den moe basi heri grontapoe nanga ala den someni 
libisani di e kroipi na gron na alape. ^'^ Ne Gado meki libisma leki 
wan prentji foe Ensrefi. A meki man nanga oema. ^^ Dan Gado 
blesi den, A taigi den taki: Meki pikin, oen moe kon foeroe. Meki 
grontapoe kon foeroe nanga oenoe, oen moe poti en na oen ondro. 
Oen moe de basi foe den fisi na watra, den fowroe na loktoe 
nanga ala den meti na gron. 

^^ Gado taki: Loekoe, Mi gi oenoe ala groentoe nanga wiwiri 
di e meki siri nanga ala den froktoebon foe heri grontapoe. Na den 
dati oen moe njan. ^^ Ma ala den meti foe grontapoe, ala den 
fowroe na loktoe nanga ala den libisani di e kroipi na gron Mi e gi 
ala grasi nanga ala groen wiwiri, meki den njan den dati. We, na 
so a ben de toe. ^^ Now Gado loekoe ala sani di A meki. A ben de 
heri boen foetroe. Now neti kon, dan dei opo. Na so a di foe siksi 
dei kon psa. 
^ Na so hemel nanga grontapoe nanga ala den someni sani foe 

den meki. ^ Na di foe seibi dei, di Gado kba En wroko, A teki 
bro tapoe a dei dati. A teki bro foe ala den wroko di A doe. ^ Dan 
Gado blesi na di foe seibi dei. A kari en wan santa dei, bika Gado 
teki bro tapoe a dei dati foe ala den wroko di A doe. 

"* Disi na a tori foe Hemel nanga grontapoe, fa den doe kon. 
Na a ten di MASRA Gado meki grontapoe nanga Hemel, ^ no wan 
enkri pransoen ben de na gron, no wan enkri groen wiwiri ben gro 
ete, bika MASRA Gado no ben meki alen fadon na grontapoe. 
Libisma no ben de toe foe wroko gron. ^ Ma wan dampoe ben opo 
kmopo na gron leki wan smoko, dan a ben natnati heri grontapoe. 
^ Dan MASRA Gado teki doti foe gron, A meki sma. A bro libi na 
ini en noso, na so meki libisma kon kisi libi. 

^ Now MASRA Gado seti wan djari na Eden na a sei pe son e 
opo, drape A poti a libisma di A meki. ^ Dan MASRA Gado meki 
ala sortoe bon gro, bon di switi na ai, bon di boen foe njan. Na 
mindri foe a djari A poti a bon di e gi sma libi sondro kba nanga a 
bon di e meki sma sabi san na boen nanga ogri. 

1^ Wan liba ben Ion kmopo na Eden psa na ini a djari, meki a 
djari abi watra. Dan te a ben psa drape kba, a ben prati ensrefi na 
fo liba. 1^ A nen foe a fosi wan na Pison. Na en e Ion lontoe a heri 
kondre foe Hafila pe a gowtoe de. ^^ A gowtoe foe a kondre dati 
boen. Na drape a balsemhars (wan sortoe boesikandra) nanga a 
diri ston di den e kari onyx de. ^^ A di foe toe liba na Gihon. Na 
en e lontoe heri Etiopia kondre. ^"^ A di foe dri liba na Tigris. Na 
en e Ion na oostsei foe Assur. A di foe fo liba na Eufrat. 

15 Now Masra Gado teki a libisma, A poti en na ini a djari 
foe Eden foe wroko en, sosrefi toe foe loekoe en boen. ^^ Dan 
Masra Gado taigi libisma taki: Joe kan njan fa joe wani foe ala 
den bon di de ini a djari. ^"^ Ma foe a bon di e meki libisma sabi 
san na boen nanga ogri, foe en dati joe no mag foe njan, bika a dei 
di joe sa njan foe en, joe sa dede foetroe. 

1^ Dan now MASRA Gado taki: A no boen taki libisma e tan 
en wawan. Mi sa meki wan trawan di sa de wan jepi gi en di e fiti 
en. 1^ Masra Gado teki doti foe gron, meki ala den meti foe 
sabana nanga ala den fowroe foe loktoe. Now A tjari den kon gi a 
libisma foe si sortoe nen a ben sa gi den. Dan fa a libisma ben sa 
kari ala den libisani, na so den nen ben sa de. ^^ So libisma gi ala 

den meti foe kweki den nen, sosrefi toe den fowroe di e frei nanga 
ala den meti foe boesi. Ma gi ensrefi a no feni wan jepi di ben fiti 
en. 

21 Dan Masra Gado meki a libisma sribi wan dipi sribi. Di a 
ben e sribi so, A poeroe wan foe en lebritji, dan A tapoe a presi pe 
A poeroe en nanga meti. ^^Now MASRA Gado meki wan 
oemasma foe a lebritji di A poeroe foe a libisma skin. Dan A tjari 
en kon gi a libisma. ^-^ Di a libisma si en, a taki: Now mi e si 
bonjo foe mi bonjo nanga meti foe mi meti. En nen sa de oemasma 
foe di a kmopo na mansma. 

2"* Datede wan mansma sa gwe libi en papa nanga en mama, a 
sa de wan nanga en wefi, den sa de wan skin makandra. 

25 Den ala toe ben de nanga sososkin, a man nanga en wefi, 
ma den no ben sjen gi makandra. 

A fosi sondoe 

3:1-24 
"3 Sneki ben de a moro koni wan foe ala den meti di Masra 
Gado ben meki. Wan dei a taigi a oema taki: A de so, taki 
Gado taki, joe no moe njan foe no wan bon na ini a djari? ^ A 
oema piki a sneki taki: Wi kan njan den froktoe foe ala den bon 
ini a djari. ^ Ma foe den froktoe foe a bon di de mindri a djari 
Gado taki: Den dati oen no moe njan, oen no moe meri den srefi, 

noso oen sa dede. '^ Ma a sneki taigi a oema taki: Oen no sa dede 
kwetkvveti. ^ Ma Gado sabi, taki a dei di oen sa njan foe en, oen 
ai sa opo, oen sa de leki Gado srefi. Oen sa sabi san na boen 
nanga ogri. ^ Dan a oema si taki den froktoe foe a bon boen foe 
njan, a bon ben moi foe si, ai meki libisma e angri foe kisi koni. 
Now a oema poeroe froktoe, a njan. Sosrefi a gi en masra di ben 
de drape, a dati njan toe. '^ Dan den ai kon opo, den si taki den 
ben de sososkin. Den teki figabon-wiwiri meki pangi gi densrefi. 

^ Na mofoneti di wan switi kowroe winti bigin wai, den jere a 
sten foe MASRA Gado ini a djari. Dan a man nanga en wefi go 
kibri gi MASRA Gado na baka den bon foe a djari. ^ Now MASRA 
Gado kari a man kon na En. A taki: Pe joe de? ^^ A man piki En 
taki: Di mi jere Joe sten ini a djari mi kon frede foe di mi de nanga 
sososkin. Datede mi go kibri. ^^ Dan A aksi a man taki: Soema 
taigi joe taki joe de nanga sososkin? Joe njan den froktoe foe a 
bon foe di Mi ben taigi joe taki joe no moe njan den? ^^ A man 

piki taki: A oema di Joe gi mi, en gi mi a froktoe foe mi njan. Ne 
mi njan. ^^ Dan MASRA Gado aksi a oema taki: San joe doe? A 
oema piki taki: A sneki kori mi. Ne mi njan foe a bon. ^"^ Dan 
MASRA Gado taigi a sneki taki: Foe di joe doe so wan sani, Mi e 
floekoe joe na mindri foe ala den tra meti. Joe sa kroipi na tapoe 
joe bere, joe sa njan doti foe gron solanga di joe e libi. ^^ So toe 
Mi sa meki joe nanga a oema tron fejanti, na so a sa de nanga ala 
joe bakapikin nanga ala a oema en bakapikin toe. Na en sa masi 
joe ede broko, dan joe sa beti en bakafoetoe. 

^^ Now A taigi a oema taki: Te joe sa abi bere, Mi sa meki 
taki nanga moeiti, nanga skin-ati joe sa meki pikin. Foe joe 
masra nomo joe sa angri, awinsi a sa basi joe. ^'^ A taigi a man 

taki: Joe arki joe wefi, joe njan foe a bon aladi Mi taigi joe, taki 
joe no moe njan. Di joe doe so. Mi e floekoe gron. Joe heri libi 
langa joe sa wroko boen tranga foe feni njan foe en. ^^ Maka 
nanga brantimaka sa gro na en tapoe. Den groen wiwiri sa de joe 
njanjan. ^^ Foe feni njanjan joe sa wroko te a wroko e broko sweti 
na joe skin. So a sa de joe heri libi te na a dei di joe sa dede foe go 
baka na a gron pe joe kmoto. Bika na a doti di Mi ben teki meki 
joe, na a doti dati joe o drai go baka. 

^^ Dan a man gi en wefi a nen foe Eva, foe di a bo de a mama 
foe ala libisma. ^^ Now Masra Gado teki metiboeba, A meki 
krosi gi a man nanga en wefi, A weri en gi den. ^^ Ne MASRA 
Gado taki: Now libisma kon tron so leki Wi, foe di den kon sabi 
san na boen nanga ogri. We, now den no moe kisi a okasi toe foe 
teki foe a bon di e gi libisma libi foe tego. Den no moe njan foe 
en, foe tan libi foe alaten. 

2^ Dan Masra Gado seni den gwe kmoto foe a djari foe Eden 
meki den go wroko a gron pe den ben kmoto. ^^ Na so A jagi 
libisma gwe. A poti cherub, dati na engel, na oostsei foe a djari 
foe Eden. Den na waktiman di abi owroe di e koti faja. Den e go 
foe a wan sei go na a tra sei. Na so no wan libisma ben kan psa 
foe kon na a bon di e gi sma libi foe tego. 

